ADHESIÓN Ó CONVENIO ENTRE A XUNTA DE GALICIA E A FEGAMP PARA A TRAMITACIÓN DOS PROCEDEMENTOS SANCIONADORES COMPETENCIA DOS CONCELLOS DE GALICIA, EN RELACIÓN CO INCUMPRIMENTO DAS MEDIDAS DE PREVENCIÓN APROBADAS PARA A LOITA CONTRA O COVID-19.
ADMINISTRACIÓN LOCAL — Municipal — Meaño (Outros documentos, notificacións e informacións públicas, 23/03/2021)

O Pleno da Corporación, en sesión extraordinaria de data 19 de febreiro de 2021, acordou ratificar a Resolución da Alcaldía, n.º 2020-0670, de data 30-12-2020: Vistas as competencias que a Lei 8/2008, de 10 de xullo, de saúde de Galicia atribúe aos Concellos e o Informe sobre a titularidade das competencias en materia sancionadora en relación co COVID-19 do director da asesoría xurídica Xeral da Xunta de Galicia de 25/09/2020. Visto o Convenio asinado entre a Vicepresidencia Primeira e Consellería de Presidencia, Xustiza e Turismo e a Federación Galega de Municipios e Provincias (FEGAM) para a encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o COVID-19. Considerando que, o devandito convenio ten por obxecto instrumentar a encomenda de xestión polos distintos concellos galegos incluídos no ámbito subxectivo de aplicación á Administración xeral da Comunidade Autónoma de Galicia, a través da Vicepresidencia primeira e Consellería de presidencia, Xustiza e Turismo, para a realización de actuacións auxiliares e de colaboración material na tramitación dos procedementos sancionadores derivados dos incumprimentos das medidas de prevención aprobadas para a loita contra o COVID-19, cando tal incumprimento sexa subsumible nalgún dos supostos tipo de infracción en materia de saúde pública no ámbito que alcance a competencia dos concellos. Considerando que, ante dificultade existente dada a falta de recursos, tanto humanos como materiais, do Concello de Meaño para tramitar os procedementos sancionadores en relación co incumprimento das medidas de pre vención aprobadas para a loita contra a COVID-19 a adhesión ao citado convenio suporía a posibilidade de axilizar a tramitación dos referidos expedientes sancionadores no ámbito de competencia municipal. Considerando que, ao abeiro do artigo 22.2. p) en concordancia co artigo 47.2. h) da Lei 7/1985, do 2 de abril, Reguladora das Bases do Réxime Local é competencia do Pleno a transferencia de funcións ou actividades a outras Administracións públicas. Considerando que, o prazo para solicitar a adhesión remata o día 30 de decembro de 2020. Considerando que, ao abeiro do artigo 21.1. k) da Lei 7/1985, do 2 de abril, Reguladora das Bases do Réxime Local é competencia da Alcaldía, o exercicio, en caso de urxencia, de accións administrativas en materias de competencia do Pleno; dando conta ao Pleno da Corporación na primeira sesión que se celebre para a súa ratificación. A vista do que antecede, esta Alcaldía, en uso das atribucións que lle confire o artigo 21.1. k) da Lei 7/1985, do 2 de abril, Reguladora das Bases do Réxime Local, 1º.- Solicitar a adhesión ao Convenio entre a Xunta de Galicia e a Fegamp para a tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o COVI-19.2º.- En consecuencia co anterior manifestar a vontade do Concello de Meaño de adherirse formal e expresamente a todas e cada unha das cláusulas do convenio mencionado, asumindo as obrigas e compromisos derivados do mesmo e con suxeición a todas elas.3º.- Da presente Resolución darase conta ao Pleno da Corporación para a súa ratificación. Manda e asina o Sr. alcalde D. Carlos Vieitez Fernández, en Meaño ante a secretaria-interventora Dª M.ª Halil Bareche Balmes, que dou fe.” Así coma, facultar ao Sr. alcalde para a sinatura dos documentos derivados do devandito acordo e do devandito Convenio. O que se fai público para xeral coñecemento en cumprimento do artigo 11.3. a) da Lei 40/2015, de 1 de outubro, de Réxime Xurídico do Sector Público en concordancia co artigo 8.1. b) da Lei 19/2013, do 9 de decembro, de transparencia, acceso á información pública e bo goberno. Contra o devandito acordo, que agota a vía administrativa, poderá interpoñerse recurso potestativo de reposición perante o mesmo órgano que o ditou, no prazo dun mes contado a partir do día seguinte ao desta notificación, ao abeiro dos artigos 112, 123 e 124 da Lei 39/2015, do 1 de outubro, do Procedemento Administrativo Común das Administracións Públicas ou poderá interpoñer recurso contencioso-administrativo perante o Xulgado do Contencioso-Administrativo de Pontevedra, de conformidade co artigo 8 e 46 da Lei 29/98, de 13 de xullo, reguladora da Xurisdicción Contencioso-Administrativa, no prazo de dous meses contados a partir do día seguinte ó da recepción desta notificación. En Meaño, o alcalde. Documento asinado e datado dixitalmente ao marxe